**CV – Marlene Schoeman**

"Marlene Schoeman" henoch.marlene@gmail.com

Marlene is ‘n gebore Karoo meisie (Hofmeyer), en het haar skoolloopbaan in die Oos-Kaap (Dispatch) voltooi. Sy bekwaam haar as onderwyseres aan die Universiteit van Stellenbosch en gaan as sendingonderwyser na Malawi. Na ongeveer 4 jaar kom sy terug na Suid-Afrika om haar in Pretoria as verpleegster te bekwaam.

Gedurende die tyd ontmoet sy haar man en hulle trou aan die einde van 1973. Hulle woon en werk daarna op verkillende plekke. Gedurende 1984 keer hulle terug na Pretoria.

Toe hulle twee seuns bietjie groter is, besluit sy om haar as bibliokaris te bekwaam en werk in dié kapasiteit by die destydese Dept van Staakundige Ontwikkeling gedurende die KODESA proses.

In 2006 kry hulle kry die geleentheid om in Kaapstad te gaan woon en werk, en sy kry ‘n aanstelling by die Kerkargief van die Ned Geref Kerk op Stellenbosch. Sedert 2012 tot en met haar aftrede aan die begin van 2016 was sy die Hoof van die Argief. Na hulle aftrede verhuis hulle terug Pretoria toe. Hulle woon tans in Centurion.

In haar eie woorde, “Ek was bevoorreg om by die Argief op Stellenbosch met dokumente te werk wat terug dateer na 1665, en om deel te wees van die proses om die dokumente te ontsluit, te bewaar en beskikbaar te stela an navorsers. Dit het my bewus gemaak van God se handelinge met die kerk en die lief en leed van Sy mense.

“Ek beskou die geleentheid wat ek gehad het om daar betrokke te wees, as ‘n baie groot voorreg. Die interaksie met die saakgelastigdes van gemeentes, navorsers en ander belangstellendes was baie stimulerend.”

--ooOoo--